laion/Wikipedia-Exotic huggingface dataset:
אליפות האמריקות בכדורסל 2013

אליפות האמריקות בכדורסל 2013 היא האליפות ה-16 שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2014. מקסיקו זכתה באליפות בפעם הראשונה בתולדותיה. תחילה נערכו משחקי העפלה אזוריות: צפון אמריקה - קנדה, מקסיקו מרכז אמריקה וקריביים - הרפובליקה הדומיניקנית, ג'מייקה, פוארטו ריקו דרום אמריקה - ארגנטינה, ברזיל, אורוגוואי, ונצואלה, פרגוואי תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף. אתר האינטרנט הרשמי של אליפות האמריקות בכדורסל 2013 נתונים מאתר של פיב"א
חלילון

חֲלִילוֹן (שם מדעי: Fistularia ) הוא סוג דגי ים מסדרת האבובונאים בה מצויים סוסוני הים. סוג זה הוא היחיד במשפחה ובו 4 מינים. החלילונים הם דגים מוארכים שמגיעים עד לאורך 2 מטר, ומתאפיינים בגופם המוארך, הצר והנוקשה (בניגוד לגופם הגמיש של צלופחים ומורנות), וחרטומם המוארך, שמותאם לשליפת סרטנים ודגים קטנים מבין סלעים, שהם מזונם העיקרי. הם חיים בעיקר בשוניות אלמוגים וחופים חוליים. הם לא משמשים כדגי מאכל, אבל לעיתים משמשים כדגי נוי לאקווריומים. בסוג חלילון ישנם 4 מינים: חלילון חלק (Fistularia commersonii) - המין היחיד המצוי בישראל. במקור רק במפרץ אילת, ובשנים האחרונות גם בים התיכון כתוצאה מהגירה לספסית. חלילון פציפי (Fistularia corneta) חלילון זיפני (Fistularia petimba) חלילון אטלנטי (Fistularia tabacaria) מדיה וקבצים בנושא חלילון בוויקישיתוף חלילון, באתר ITIS (באנגלית) חלילון, באתר NCBI (באנגלית) חלילון, באתר Animal Diversity Web (באנגלית) חלילון, באתר GBIF (באנגלית) חלילון, באתר אנציקלופדיה בריטניקה (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
בלסינג אלקה

בלסינג צ'יבויקה אלקה (באנגלית: Blessing Chibuike Eleke; נולד ב-5 במרץ 1996) הוא כדורגלן ניגרי בעמדת החלוץ המשחק באיסטיקלול דושנבה. אלקה התחיל את הקריירה שלו באקדמיית פליינג ספורט ובגיל 18 הצטרף למחלקת הנוער של גוריצה מליגת העל הסלובנית. ב-7 בדצמבר 2014 אלקה ערך את הופעת הבכורה שלו בקבוצה הבוגרת בניצחון 0-2 נגד קרקה. ב-28 בפברואר 2015 אלקה הבקיע את שער הבכורה שלו בליגה בהפסד 5-1 למריבור. בעונת 2015/2016 אלקה הספיק להבקיע 12 שערים עד המחזור ה-19. בינואר 2016 חתם באולימפיה ליובליאנה. את העונה אלקה סיים רביעי ברשימת מלך שערי הליגה עם 15 שערי ליגה ב-31 משחקי ליגה. בנוסף, אלקה זכה עם אולימפיה באליפות. את עונת 2017/2018 התחיל באולימפיה, אך ב-28 באוגוסט 2017 חתם במ.ס. אשדוד מליגת העל. באותו יום, אלקה ערך את הופעת הבכורה שלו באשדוד בהפסד 4-1 לבית"ר ירושלים. ב-21 באוקטובר אלקה הבקיע את שער הבכורה שלו באשדוד בניצחון 1-2 נגד בני יהודה. ב-26 ביולי 2018 אלקה חתם בלוצרן מליגת העל השווייצרית. במדי הקבוצה כבש 17 שערי ליגה ב-58 הופעות. ב-11 באוגוסט 2020 חתם אלקה בבירסחוט הבלגית. ב-1 בספטמבר 2021 אלקה הושאל לגנצ'לרבירלי. ב-5 באוגוסט 2022 חתם אלקה קאשימה אנטלרס היפנית. ב-21 במרץ 2024 חתם לעונה באיסטיקלול דושנבה מליגת העל הטג'יקית. בלסינג אלקה, ברשת החברתית אינסטגרם בלסינג אלקה, באתר Transfermarkt בלסינג אלקה, באתר Soccerway בלסינג אלקה, באתר WorldFootball.net בלסינג אלקה, באתר FootballDatabase.eu דור ביטון, ‏מכוונת גבוה: בלסינג אלקה חתם במ.ס אשדוד, באתר ONE‏, 28 באוגוסט 2017 עמית קרקו, ‏אלקה עזב ללוצרן, אשדוד החתימה את קנזביץ', באתר ONE‏, 26 ביוני 2018 העברות בעולם - 12.8: מודריץ' מוכן לקצץ, פוגבה מצפה להארכת חוזה ביונייטד, באתר וואלה, 11 באוגוסט 2020
חלילון חלק

חֲלִילוֹן חָלָק (שם מדעי: Fistularia commersonii) ידוע גם כחלילון אילתי, הוא דג ממשפחת החלילוניים. החלילון הוא דג מוארך ששוכן בשוניות אלמוגים, והוא חלק מסדרת האבובונאים, אותה סדרה אליה שייכים סוסוני הים. חי באזורים טרופיים באוקיינוס השקט, האוקיינוס ההודי, והים האדום, כולל מפרץ אילת. בשנת 2000 דווחה הימצאותו גם בים התיכון לחופי ישראל, ככל הנראה בגלל הגירה לספסית. מאז התפשט כתושב קבע לחופים רבים במזרח הים התיכון. לחלילון החלק חשיבות מועטה כדג מאכל, אבל הוא נפוץ כדג נוי לאקווריומים של מים מלוחים. החלילון, כשאר בני משפחתו, ייחודי בצורתו המוארכת והנוקשה. יש לו פה מוארך, עיניים גדולות ביחס לגופו, וגוף וזנב מוארכים ומכוסים חיישני תנועה, שכנראה עוזרים לו לצוד את טרפו. הגוף הוא בצבעי אפור-חום, עם שני פסים של נקודות כחולות בצדי הגוף. החלילון מגיע לאורך של עד 1.6 מטר, כשפרטים ממוצעים הם בערך באורך מטר אחד. החלילון ניזון מסרטנים ודגים קטנים, אותו הוא שולף מבין סלעים באמצעות החרטום המוארך המותאם לכך. החלילון הוא יצור מתבודד באופן כללי, אף על פי שלעיתים ניתן למצוא חלילונים בקבוצות קטנות של עד עשרה פרטים שמסתובבים ביחד בצל ומחפשים מזון ביחד. החלילונים מטילים ביצים שמתפתחות מחוץ לגופם, בתוך המים, והחלילונים הצעירים בוקעים באורך 6–7 מילימטר. בישראל החלילון מצוי במפרץ אילת, וניתן לראות אותו בשמורת האלמוגים. בנוסף ישנם חלילונים במצפה התת-ימי ובאקווריום ישראל. מדיה וקבצים בנושא חלילון חלק בוויקישיתוף חלילון חלק, באתר ITIS (באנגלית) חלילון חלק, באתר NCBI (באנגלית) חלילון חלק, באתר Animal Diversity Web (באנגלית) חלילון חלק, באתר FishBase (באנגלית) חלילון חלק, באתר GBIF (באנגלית) חלילון חלק באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אליפות האמריקות בכדורסל 2015

אליפות האמריקות בכדורסל 2015 היא האליפות ה-17 שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת 2016. ונצואלה זכתה באליפות בפעם הראשונה בתולדותיה. מקסיקו העפילה כמדינת המערכת. בנוסף לכך נערכו משחקי העפלה אזוריות: צפון אמריקה - קנדה מרכז אמריקה וקריביים - קובה, פנמה, פוארטו ריקו, הרפובליקה הדומיניקנית דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף. אתר האינטרנט הרשמי של אליפות האמריקות בכדורסל 2015 נתונים מאתר של פיב"א
רוברט שריפר

ג'ון רוברט שריפר (בשם מלא באנגלית: John Robert Schrieffer‏; 31 במאי 1931 – 27 ביולי 2019) היה פיזיקאי אמריקאי, חתן פרס נובל לפיזיקה לשנת 1972. שריפר נולד בעיר אוק פארק שבשיקגו, אילינוי שבארצות הברית. בשנת 1940 משפחתו עברה למנהסט, ניו יורק, וב-1947 עברה ליוסטיס, פלורידה. לאחר שסיים את לימודיו התיכוניים בתיכון יוסטיס בשנת 1949, התקבל שריפר למכון הטכנולוגי של מסצ'וסטס, שם למד במשך שנתיים הנדסת חשמל ולאחר מכן עבר ללמוד פיזיקה. ב-1953 השלים תזה בנושא אטומים כבדים, תחת הדרכתו של ג'ון סלייטר. בעקבות התעניינותו של שריפר בפיזיקה של מצב מוצק, הוא החל בלימודי תואר שני באוניברסיטת אילינוי באורבנה-שמפיין, שם שימש כעוזר מחקר של ג'ון ברדין. בשנתו השלישית ללימודי התואר השני, הוא עסק בפיתוח תאוריה של מוליכות על ביחד עם ברדין ולאון קופר. על הפיתוח המשותף של תאוריה זו, הקרויה תאוריית BCS, זכו השלושה בפרס נובל לפיזיקה לשנת 1972. בשנת הלימודים 1957–1958, לאחר שהשלים דוקטורט בנושא תאוריה של מוליכות, שימש כעמית הקרן הלאומית למדע באוניברסיטת ברמינגהאם באנגליה ובמכון נילס בוהר בקופנהגן שבדנמרק, שם המשיך את מחקרו בנושא המוליכות. ב-1959, לאחר שנה בה שימש כעוזר פרופסור באוניברסיטת שיקגו, חזר לאוניברסיטת אילינוי כחבר סגל. בשנת 1960 חזר למכון בוהר לביקור קיץ, ובחג המולד של אותה שנה התחתן עם אן גרטה תומסן. שנתיים לאחר מכן, הצטרף שריפר לפקולטה של אוניברסיטת פנסילבניה. ב-1964 פרסם את ספרו על תאוריית ה-BCS. לשריפר תוארי כבוד מהאוניברסיטה הטכנית של מינכן ומאוניברסיטת ז'נבה. בשנת 1980 החל לכהן כפרופסור באוניברסיטת קליפורניה בסנטה ברברה. ב-1992 מינתה אוניברסיטת המדינה של פלורידה את שריפר כפרופסור בכיר באקדמיה וכמדען ראשי של המעבדה הלאומית למדעים מגנטיים, שם חקר את נושא מוליכות טמפרטורת החדר. שנה לאחר מכן הוענק לשריפר וללאון קופר (שזכה איתו גם בפרס נובל) פרס קומסטוק בפיזיקה מטעם האקדמיה הלאומית למדעים. ב-24 בספטמבר 2004, בעת שנהג ברכבו, היה שריפר מעורב בתאונת דרכים בה נהרג אדם אחד ונפצעו שבעה נוספים. בזמן התאונה רישיון הנהיגה של שריפר היה בשלילה ושריפר טען כי נרדם על ההגה. ב-6 בנובמבר 2005 הורשע שריפר בהריגה ונידון לשנתיים מאסר. מדיה וקבצים בנושא רוברט שריפר בוויקישיתוף רוברט שריפר, באתר פרס נובל (באנגלית) רוברט שריפר, באתר פרויקט הגנאלוגיה במתמטיקה רוברט שריפר, באתר אנציקלופדיה בריטניקה (באנגלית) רוברט שריפר, באתר "Find a Grave" (באנגלית)
האוניברסיטה הלאומית של סינגפור

האוניברסיטה הלאומית של סינגפור (באנגלית: National University of Singapore, במלאית: Universiti Kebangsaan Singapura, במנדרינית: 新加坡国立大学, בטמילית: சிங்கப்பூர் தேசிய பல்கலைக்கழகம்; בראשי תיבות: NUS) היא אוניברסיטת מחקר אוטונומית בסינגפור אשר נוסדה בשנת 1905 כמכללה לרפואה, מה שהופך אותה למוסד האקדמי הוותיק במדינה. בנוסף על כך, האוניברסיטה היא גם הגדולה ביותר בסינגפור, כמו כן נחשבת לאוניברסיטה הטובה ביותר באסיה. הקמפוס המרכזי של NUS נמצא בחלק הדרומי-מערבי של סינגפור, ומשתרע על שטח של כ-0.58 מייל רבוע. האוניברסיטה חברה במספר בריתות ושיתופי פעולה במזרח אסיה וברמה הגלובלית; באיגוד המוסדות להשכלה גבוהה בדרום מזרח אסיה (אנ') (ASAIHL), ברשת אוניברסיטאות איגוד מדינות דרום-מזרח אסיה (AUN), ברשת אוניברסיטאס 21, באיגוד של אוניברסיטאות חבר העמים הבריטי (ACU), בהתאגדות אוניברסיטאות האוקיינוס השקט (APRU), בברית הבין-לאומית לאוניברסיטאות מחקר (IARU) ובפורום מנהיגי האוניברסיטאות העולמי (GULF). בספטמבר 1904 התקבלה יוזמה מקומית להקים מכללה מקומית לרפואה. בשנת 1912 קיבל בית הספר לרפואה תרומה של 120 אלף דולר מקרן על שמו של אדוארד השביעי, מלך הממלכה המאוחדת. בשנת 1928 הוקם בית ספר למדעי החברה ואמנויות. בשנת 1949 התאחדו שני המוסדות לכדי מוסד אחד כדי לספק את הצרכים להשכלה גבוהה של פדרציית מלאיה וסינגפור. הצמיחה המהירה של המוסד גרמה להקמת קמפוס בסינגפור וקמפוס בקואלה לומפור. הקמפוס בסינגפור הוכרז כאוניברסיטה הלאומית בשנת 1962. אוניברסיטה זו אוחדה עם אוניברסיטה נוספת בשנת 1980. האוניברסיטה כוללת 17 פקולטות ובתי ספר: הפקולטה לאמנויות ומדעי החברה הפקולטה לרפואת שיניים הפקולטה לתכנון וסביבה הפקולטה להנדסה הפקולטה למשפטים (אנ') הפקולטה למדעים בית הספר למנהל עסקים (אנ') בית הספר למחשוב בית הספר לרפואה Duke–NUS (אנ') בית הספר להסמכה בהנדסה ומדע בית הספר לרפואה (אנ') בית הספר למוזיקה (אנ') בית הספר לבריאות הציבור בית הספר למדיניות ציבורית קולג' לשבע האמנויות החופשיות לימודי המשך וכל החיים תוכנית מלגות אוניברסיטאיות האוניברסיטה הלאומית של סינגפור נחשבת לאחת מן הטובות בעולם: דירוג שנגחאי - מיקום 71 (2023) דירוג Times Higher Education - מיקום 19 (2024) דירוג QS לאוניברסיטאות - מיקום 8 (2024) דירוג Times Higher Education - מיקום 3 (2024) דירוג QS לאוניברסיטאות - מיקום 3 (2024) מדיה וקבצים בנושא האוניברסיטה הלאומית של סינגפור בוויקישיתוף אתר האינטרנט הרשמי של האוניברסיטה הלאומית של סינגפור (באנגלית) האוניברסיטה הלאומית של סינגפור, ברשת החברתית פייסבוק האוניברסיטה הלאומית של סינגפור, ברשת החברתית אקס (טוויטר) האוניברסיטה הלאומית של סינגפור, ברשת החברתית אינסטגרם אתר האוניברסיטה ביוטיוב (באנגלית) אתר האוניברסיטה ברשת החברתית פייסבוק (באנגלית) אתר האוניברסיטה ברשת החברתית טוויטר (באנגלית) אתר האוניברסיטה ברשת החברתית לינקדאין (באנגלית) אתר האוניברסיטה באתר שיתוף התמונות אינסטגרם (באנגלית) אתר האוניברסיטה באתר שיתוף התמונות פליקר (באנגלית) NUS, About, Annual Report 2019. NUS, About, The NUS Story.
אליפות ישראל באתלטיקה 1952

אליפות ישראל באתלטיקה נערכה באצטדיון המכביה בתל אביב בין התאריכים 20 - 21 ביוני 1952. דוד טבק (הפועל בית עובד) קבע בריצת 100 מטר שיא ישראלי חדש של 10.6 שניות. יצחק מנדלברוד (הפועל קריית חיים) קבע בהטלת כידון שיא ישראלי חדש של 56.83 מטר. אריה קליינשטוב (מכבי הצפון תל אביב) קבע בקפיצה לגובה שיא ישראלי חדש של 1.82.5 מטר. דבר הספורט - על סף האולימפיאדה, דבר, 22 ביוני 1952 ספורט - אתלטיקה קלה - טבק "מטיל פצצה": 100 מ' ב-10.6!, על המשמר, 22 ביוני 1952
אנדרטת חטיבה 99 במלחמת ששת הימים

אנדרטת חטיבה 99 במלחמת ששת הימים נמצאת על גבעה מצדו המערבי של כביש 40, כקילומטר צפונית לפנייה לנאות חובב. היא מציינת את 21 לוחמי החטיבה שנפלו במלחמת ששת הימים. חטיבה 99 היא המשכה של חטיבת הנגב, השם שונה ב-1958. האנדרטה תוכננה מומנה והוקמה ביוזמת לוחמי החטיבה. הקבלן שבנה אותה היה דניאל נגר מבאר שבע. היא עוצבה בידי קצין בחטיבה, המעצב והאמן חובב כרובי (1930–2007), ונחנכה ב-6 ביוני 1972. במלחמת ששת הימים פעלה החטיבה בפיקודו של אל"ם יקותיאל אדם במסגרת האוגדה של אריאל שרון. צוות חטיבתי שכלל שני גדודי נח"ל סדירים וגדוד חי"ר מילואים הגיע אל המתחם המצרי באום כתף במסע רגלי קשה תוך ניווט מדויק דרך הדיונות שמצפון למתחם. לאחר הרעשה ארטילרית כבדה של חיל התותחנים הישראלי, הסתערו שלושת הגדודים וחדרו לתוך תעלות הקשר של המתחם המצרי. תוך לחימה נחושה הצליחו לכבוש את התעלות ואת המתחם בקרב מורכב שנמשך כל הלילה. בכך נפתחה הדרך לשריון לנוע אל תוך המתחם והובקע המעוז העיקרי במערך המצרי בסיני. צוות חטיבתי שני כבש את אזור קוסיימה. בהמשך המלחמה פעלו כוחות החטיבה באזור אל עריש וספגו נפגעים גם שם. שישה מלוחמי החטיבה המורחבת זכו לצל"ש הרמטכ"ל על גבורתם. האנדרטה מורכבת משישה עמודים מרובעים של בטון חשוף, אפור, המונחים זה על גבי זה בצורת מניפה (מכונה גם "פסל האצבעות"). העמוד הראשון שוכב, ובצורה מדורגת שאר העמודים הולכים ומתרוממים, כשהעמוד השישי ניצב זקוף בגובה 15 מטר. שישה עמודים באנדרטה, כששת ימי הלחימה. העמוד הקורס מסמל את ההמתנה, זה שמעליו - את ימי הכוננות, והבאים - את ההתרוממות, הזינוק, הקרב והניצחון. בבסיס יש לוח מתכת ועליו כתוב "יזכור". שמות החללים לא נמצאים במקום בגלל ונדליזם חוזר באנדרטה. מדיה וקבצים בנושא אנדרטת חטיבה 99 במלחמת ששת הימים בוויקישיתוף אנדרטת חטיבה 99, באתר "נלך" אנדרטה לזכר חללי חטיבה 99 במלחמת ששת הימים, כביש צומת הנגב - באר שבע, באתר "יזכור" עדנה שבתאי, נחנכה האנדרטה של חטיבה 99 ששיכלה 19 לוחמים במלחמת ששת הימים, דבר, 7 ביוני 1972
המפלגה הדמוקרטית של אלבניה

המפלגה הדמוקרטית של אלבניה (באלבנית: Partia Demokratike e Shqipërisë, או בראשי תיבות PD) היא מפלגה שמרנית באלבניה. המפלגה היא חברה משקיפה במפלגה האירופאית מפלגת העם האירופית. המפלגה נוסדה ב-12 בדצמבר 1990. אמנם בתחילה הייתה המפלגה באופוזיציה, אך עלתה לשלטון בשנת 1992 ושלטה עד 1997. באותה השנה הממשלה נפלה בעקבות פרשת שחיתות אשר גרמה בסופו של דבר למלחמת אזרחים. בשנת 2001 התחזקה המפלגה, אך נשארה באופוזיציה. בשנים 2005–2013 הובילה ה-PD את הממשלה. באותה השנה הפסידה המפלגה בבחירות, דבר שגרם להתפטרות ההנהגה ולרפורמות רבות. בסופו של דבר הוחלט על דמוקרטיזציה רחבה במפלגה. בשנת 2017 המפלגה ארגנה מחאות רבות כנגד מדיניות הממשלה וכמעט החרימה את הבחירות. מדיה וקבצים בנושא המפלגה הדמוקרטית של אלבניה בוויקישיתוף אתר האינטרנט הרשמי של המפלגה הדמוקרטית של אלבניה המפלגה הדמוקרטית של אלבניה, ברשת החברתית אקס (טוויטר)
תום מעיין

תום מעיין (נולד ב-5 ביולי 1993) הוא כדורסלן ישראלי המשחק בעמדת הרכז בקבוצת הפועל גלבוע מעיינות ברוש מהליגה הארצית בכדורסל. תום מעיין נולד במונטריאול, קנדה. בשנת 2010, זכה עם קבוצת הנוער של הגליל העליון באליפות המדינה, לאחר ניצחון על מכבי תל אביב במשחק הגמר, והוביל את "מקיף עמק החולה" לזכייה באליפות ליגת העל לתיכונים. באותה השנה ייצג את ישראל באולימפיאדת הנוער בסינגפור, בכדורסל 3x3, ואף זכה במקום הראשון בעולם בתחרות ה-skills challenge. בגיל 18 הצטרף לאקדמיית CBA בספרד. כעבור חמישה חודשים קרע רצועה צולבת בברך. למרות הפציעה, זכה מעיין לשיקום ומלגה מלאה מאוניברסיטת סיטון הול. בדצמבר 2013, דרש צבא הגנה לישראל ממעיין להתייצב בארץ, והוא חזר, וחתם בהפועל ירושלים, איתה זכה באליפות הראשונה בתולדות המועדון. בעונות 2015/16-18 שיחק מעיין בבני הרצליה. בעונת 2018/19 חתם במכבי אשדוד באר טוביה. במהלך העונה הצטרף למכבי חיפה מהליגה הלאומית, איתה זכה באליפות והעפיל לליגת העל. ב-16 ביולי 2019 חתם לשנתיים במכבי קריית מוצקין. ב-17 באוגוסט 2020 חתם לעונה בהפועל באר שבע. ב-9 בספטמבר 2021 חתם בהפועל גלבוע גליל. ב-18 באוגוסט 2022 חתם בהפועל גלבוע מעיינות ברוש מהליגה הארצית. מעיין ייצג את ישראל באולימפיאדת הנוער בסינגפור במסגרת משחק כדורסל 3x3. הנבחרת הגיעה למקום השישי. הוא השתתף באליפות אירופה דרג ב' שהתקיימה בוורנה בשנת 2011. ב-2013 היה חלק מנבחרת העתודה של ישראל באליפות אירופה באסטוניה. הוא קלע 10.1 למשחק, לקח 3.1 ריבאונדים, מסר 5.6 אסיסטים והיה לסגן מלך האסיסטים בטורניר. הנבחרת נשארה בדרג א' בתום הטורניר. מדיה וקבצים בנושא תום מעיין בוויקישיתוף פרופיל, באתר Sports-Reference פרופיל, באתר eurobasket פרופיל, באתר פיב"א פרופיל שחקן, באתר מנהלת ליגת העל שי לוי, ‏מעיין של כישרון: סיפורו המהפנט של שחקן הקולג', באתר ONE‏, 7 בדצמבר 2012 אוהד גרינוולד‏, המלחמה על הקריירה: אוהד גרינוולד על תום מעיין, באתר וואלה, 19 ביולי 2013 אפרת עמורבן, תום מעיין חתם בהפועל ירושלים ל-5 עונות, באתר ynet, 18 בדצמבר 2013 כפיר חודרה, ‏תום מעיין חתם במכבי חיפה עד תום העונה, באתר ONE‏, 5 במרץ 2019 עמרי מנהיים, ‏תום מעיין חתם לשנתיים בקרית מוצקין, באתר ערוץ הספורט, 16 ביולי 2019 כפיר אדר, ‏חוזר לליגת העל: תום מעיין חתם לעונה בהפועל ב"ש, באתר ONE‏, 17 באוגוסט 2020 אור שקדי, ‏‏קיילב ווסון חתם בהפועל גלבוע/גליל: "מתאים מאוד לסגנון שלנו", באתר ספורט1, 9 בספטמבר 2021 https://www.israelhayom.co.il/sport/article/12980820 שי לוי ולי נוף, אליפות אירופה דרג ב': הנוער פתח עם ניצחון, באתר one‏, 22 ביולי 2011 דובי פיק, ‏החלום ייקטע: תום מעיין יחזור לארץ ב-2014?, באתר ONE‏, 20 בנובמבר 2013 שי לוי, ‏הכוכב מהקולג' כבר נזרק לכלא הצבאי, וצה"ל עדיין לא מרפה, באתר ערוץ הספורט, 25 בנובמבר 2013 נבחרת העתודה נשארה בדרג א' של אירופה, באתר וואלה, 17 ביולי 2013
פנינה רוזנבלום (פירושונים)

האם התכוונתם ל... פנינה רוזנבלום – אשת עסקים ודוגמנית ישראלית פנינה רוזנבלום (מפלגה) – מפלגה שהוקמה על ידי פנינה רוזנבלום והתמודדה בראשה בבחירות לכנסת פנינה רוזנבלום בע"מ – חברת קוסמטיקה ישראלית אותה מנהלת פנינה רוזנבלום
זיפים

זיפים הם שיער פנים המהווה צמיחה קצרה של זקן. ישנן מכונות תספורת המתוכננות במיוחד כדי לשמור על מראה של זיפים מעוצבים. סגנון מראה זה נהיה פופולרי בשנות השמונים עקב הופעתו של השחקן דון ג'ונסון[דרוש מקור] והזמר ג'ורג' מייקל[דרוש מקור] ולאחר מכן בשל הופעתו של טום קרוז[דרוש מקור]. Syma Tariq, Rachel Holmes, Janina Conboye Fashion diary, The Guardian ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נפל (הלכה)

עובר שלא שרד עד לגמר התפתחותו class=notpageimage|הצגה נפל הוא הכינוי ההלכתי לעובר שמת, בהיותו עדיין ברחם אימו, וכבר מלאו 40 יום מתחילת העיבור. או יילוד שנולד עם מומים ששוללים את סיכוייו לחיות, או יילוד שנולד טרם זמנו, מבלי שגופו הבשיל (כגון שנולד כשציפורניו אינן שלמות, ושערותיו לקויות). בעוד תינוק שמלאו לו 30 יום, הרי הוא תינוק בר-קיימא, ומשנפטר חלים עליו כל דיני האבלות, על נפל לא חלים דיני אנינות ואבלות. כל תינוק שלא שרד עד גיל 30 יום, אפילו אם גורם חיצוני הביא למותו, לא יצא מכדי ספק נפל. הזמן הקובע על פי ההלכה אם תינוק הוא נפל, הוא רגע הלידה. תינוק ששהה זמן מסוים באינקובטור המדמה רחם, אין זה נחשב לו כאילו הוא טרם נולד.
TV6 (אסטוניה)

TV6 אסטוניה הוא ערוץ טלוויזיה העוסק בבידור המשדר באסטוניה ומשדר סדרות, מוזיקה, אופנה וספורט. התוכניות של הערוץ מיועדות בעיקר לגברים, וכוללות מבחר של קריקטורות, סדרות טלוויזיה וסרטים כמו קומדיות, דוקומנטריה, הרפתקאות, פעולה, מדע בדיוני, פנטזיה ואימה. התוכניות המקומיות בערוץ כוללות לרוב אופרות סבון, אירועי ספורט מקומיים חיים וסדרות טלוויזיה. תוכניות הטלוויזיה המשודרות בערוץ הן תוכניות אמריקאיות שנרכשו, וכוללות בין היתר את משפחת סימפסון, איש משפחה, לרענן את הסירה, המפץ הגדול והאדם האחרון על כדור הארץ. הערוץ הושק ב-24 במרץ 2008, שכן כל הערוצים ששידרו (שלושת המשמעותיים - TV3, Kanal 2 ו-ETV) היו מחויבים לקבל ערוצים תאומים דיגיטליים. הערוץ זמין בכבלים וב-IPTV. אסטוניה הפסיקה לשדר בשידורים אנלוגיים ב-1 ביולי 2010. אתר האינטרנט הרשמי של TV6
אליפות האמריקות בכדורסל 2017

אליפות האמריקות בכדורסל 2017 היא האליפות ה-18 שנערכה על ידי פיב"א אמריקה. באליפות השתתפו 12 נבחרות. ארצות הברית זכתה באליפות בפעם השביעית בתולדותיה. ארגנטינה, קולומביה ואורוגוואי העפילו כמערכות. בנוסף לכך נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - מקסיקו, פנמה, פוארטו ריקו, הרפובליקה הדומיניקנית, איי הבתולה של ארצות הברית דרום אמריקה - ברזיל, ונצואלה תחילה המשחקים נערכו בשלושה בתים. מנצחי הבתים וארגנטינה (כמערכת ראשית) המשיכו למשחקי הפלייאוף. אתר האינטרנט הרשמי של אליפות האמריקות בכדורסל 2017 נתונים מאתר של פיב"א
קירסטן נילסן

קירסטן מישל נילסן (באנגלית: Kirstjen Michele Nielsen; נולדה ב-14 במאי 1972) היא עורכת דין אמריקאית, אשר הייתה מזכירת ביטחון המולדת השישית של ארצות הברית. כפקידה בממשלו של הנשיא דונלד טראמפ שירתה נילסן מאז ספטמבר 2017 כסגנית ראש סגל הבית הלבן תחת ג'ון קלי. קודם לכן שירתה כראש הסגל של קלי בתפקידו הקודם בראש המחלקה לביטחון המולדת של ארצות הברית. היא סיימה תואר ראשון בעניינים בינלאומיים באוניברסיטת ג'ורג'טאון ולאחר מכן קיבלה תואר J.D. מבית הספר למשפטים של אוניברסיטת וירג'יניה בשנת 1999. ב-12 באוקטובר 2017 פורסמה הכוונה למנות את נילסן למזכירה לביטחון המולדת, לאחר פינוי התפקיד על ידי ג'ון קלי בעת שעבר לכהן כראש סגל הבית הלבן. הסנאט אישר את המינוי ב-5 בדצמבר אותה שנה (ברוב של 62 מול 37) והיא הושבעה לתפקיד יום לאחר מכן. ב-7 באפריל 2019 הגישה נילסן לנשיא טראמפ את התפטרותה וסיימה את תפקידה באופן מיידי. מדיה וקבצים בנושא קירסטן נילסן בוויקישיתוף קירסטן נילסן, ברשת החברתית אקס (טוויטר) טראמפ ימנה יועצת בכירה בבית הלבן לשרה לביטחון המולדת, באתר הארץ, 12 באוקטובר 2017 זינוק בהגירה בגבול ארה"ב: השרה לביטחון המולדת התפטרה, באתר ynet, 8 באפריל 2019 ערך זה הוא קצרמר בנושא אישים ובנושא ארצות הברית. אתם מוזמנים לתרום לוויקיפדיה ולהרחיב אותו.
ירון זוט

ירון זוט (בהולנדית: Jeroen Zoet; נולד ב-6 בינואר 1991) הוא כדורגלן הולנדי המשחק בעמדת השוער בספציה. זוט שיחק באקדמיה של העיר בה נולד עד שנת 2006. את הקריירה שלו בפ.ס.וו. איינדהובן החל בגיל 15 ואט אט עשה את צעדיו לעבר הקבוצה הבוגרת כשזומן לראשונה אליה בעונת 09–2008. הוא הושאל לואלבייק למשך שנתיים וחזר בעונת 14–2013 אל איינדהובן. בעונה זו שימש זואט כבחירתו הבכירה בין הקורות של המאמן פיליפ קוקו. את עונת 15–2014 סיים זוט עם צלחת האליפות כאשר הוא משמש כשוער הראשון של הקבוצה. בנובמבר 2015 האריך את חוזהו עד לשנת 2019. זוט היה שותף בעונת 16–2015 להגעה עד לשלב רבע הגמר במסגרת מפעל ליגת האלופות כאשר קבוצתו נכנעת בפנדלים לאחר סיכום שני המשחקים לאתלטיקו מדריד. זוט רשם הופעה טובה בין הקורות באותן שני המשחקים ונבחר לנבחרת השבוע של המפעל. את אותה עונה סיים עם אליפות נוספת. בינואר 2020 הושאל זוט לאוטרכט עד לסוף העונה. זוט זומן לראשונה לנבחרת בספטמבר 2012. את הופעת הבכורה שלו במדי "האורנג'" קיים ב-10 באוקטובר 2015 כאשר נכנס כמחליפו של טים קרול הפצוע נגד נבחרת קזחסטן. קבוצתיים אליפות הולנד (3): 2014/15, 2015/16, 2017/18 מגן יוהאן קרויף (2): 2015, 2016 מדיה וקבצים בנושא ירון זוט בוויקישיתוף ירון זוט, באתר Transfermarkt ירון זוט, באתר Soccerway ירון זוט, באתר WorldFootball.net ירון זוט, באתר National Football Teams ירון זוט, באתר FootballDatabase.eu הפרופיל של זוט באתר הרשמי של פ.ס.וו. איינדהובן
הדיונה (סרט)

הגבעה (בצרפתית: La Dune) הוא סרט דרמה צרפתי-ישראלי משנת 2013 אשר בוים על ידי יוסי אבירם. בסרט מככבים נילס ארסטרופ וליאור אשכנזי. על חופי לאנד (אנ'), נמצא אדם ללא זהות או מסמכים מזהים אשר לא מדבר מילה. מפקח מיוחד אשר נמצא בחיפוש אחר נעדרים מנסה לפתור את התעלומה. נילס ארסטרופ – ראובן ליאור אשכנזי – חנוך גיא מרצ'ו – פאולו אמה דה קון – פביאן מוני מושונוב – פוגל מתייה אמלריק – מורו ז'אן-קוונטה צ'אטלה – אודיברטי דנה עדיני – יעל ז'אן פול לאריו – ריגודו לורנזו סנטוס – רג'יאני ריימונד ברונשטיין – מאדם ברטייה כריסטיאן אמרי – פראל ז'וליאן וילה – אוסטש תמי מאירי איתן – יונה הורטנס פול – לטיסיה שמיל בן ארי "הדיונה", במסד הנתונים הקולנועיים IMDb (באנגלית) "הדיונה", באתר Rotten Tomatoes (באנגלית) "הדיונה", במסד הנתונים הקולנועיים KinoPoisk (ברוסית) http://www.jpbox-office.com/fichfilm.php?id=14434
ברטרם ברוקהאוז

ברטרם נוויל ברוקהאוז (אנגלית: Bertram Neville Brockhouse‏; 15 ביולי 1918 - 13 באוקטובר 2003) היה פיזיקאי קנדי, חתן פרס נובל לפיזיקה לשנת 1994. ברוקהאוז נולד בלת'ברידג' שבפרובינציית אלברטה בקנדה והיה בוגר אוניברסיטת קולומביה הבריטית (תואר ראשון, 1947) ואוניברסיטת טורונטו (תואר שני 1948; דוקטורט בפילוסופיה, 1950). בשנת 1962 החל לכהן כפרופסור באוניברסיטת מקמסטר שבהמילטון באונטריו, קנדה, שם נשאר עד לפרישתו ב-1984. בשנת 1994 הוענק לברוקהאוז פרס נובל לפיזיקה, יחד עם קליפורד שול מהמכון הטכנולוגי של מסצ'וסטס, על תרומה חלוצית לפיתוח טכניקות של פיזור נייטרונים לחקירת מצב מעובה, כאשר לברוקהאוז הוענק הפרס בדגש על פיתוח ספקטרוסקופית נייטרונים (לשול הוענק הפרס בדגש על פיתוח טכניקת עקיפה של נייטרונים). ברוקהאוז נפטר בהמילטון ב-13 באוקטובר 2003, בגיל 85. באוקטובר 2005, במסגרת יום השנה ה-75 להקמת אוניברסיטת מקמסטר, שם הרחוב בו נמצא קמפוס האוניברסיטה ("שדרת האוניברסיטה") שונה ל"דרך ברוקהאוז" על שמו של ברוקהאוז. גם בדיפ ריבר, אונטריו יש רחוב על שמו. מדיה וקבצים בנושא ברטרם ברוקהאוז בוויקישיתוף ברטרם ברוקהאוז, באתר פרס נובל (באנגלית) ברטרם ברוקהאוז, באתר פרויקט הגנאלוגיה במתמטיקה ברטרם ברוקהאוז, באתר אנציקלופדיה בריטניקה (באנגלית) ברטרם ברוקהאוז, באתר "Find a Grave" (באנגלית)
נוסחה אמפירית

האם התכוונתם ל... נוסחה אמפירית (כימיה) – ביטויי פשוט של המספר היחסי של כל סוג אטום נוסחה אמפירית (פיזיקה) – משוואה מתמטית שחוזה תוצאות שנבחנו, אבל אין לה בסיס תאורטי שיכול להסביר מדוע היא עובדת.